**LIETUVOS RESPUBLIKOS SUSISIEKIMO MINISTRO**

**Į S A K Y M A S**

**DĖL SUSISIEKIMO MINISTRO 1997 M. BALANDŽIO 15 D. ĮSAKYMO NR. 130 „DĖL „LEIDIMŲ VEŽTI KELEIVIUS REGULIARAUS SUSISIEKIMO KELIŲ TRANSPORTO MARŠRUTAIS IŠDAVIMO IR NAUDOJIMO TAISYKLIŲ“, „KELEIVIŲ IR BAGAŽO VEŽIMO KELIŲ TRANSPORTU TAISYKLIŲ“ IR „KELEIVIŲ VEŽIMO LENGVAISIAIS AUTOMOBILIAIS-TAKSI TAISYKLIŲ“ PATVIRTINIMO“ DALINIO PAKEITIMO BEI PAPILDYMO**

1999 m. balandžio 13 d. Nr. 134

Vilnius

Iš dalies pakeičiu Leidimų vežti keleivius reguliaraus susisiekimo kelių transporto maršrutais išdavimo ir naudojimo taisykles, patvirtintas susisiekimo ministro 1997 m. balandžio 15 d. įsakymu Nr. 130 „Dėl „Leidimų vežti keleivius reguliaraus susisiekimo kelių transporto maršrutais išdavimo ir naudojimo taisyklių“, „Keleivių ir bagažo vežimo kelių transportu taisyklių“ ir „Keleivių vežimo lengvaisiais automobiliais-taksi taisyklių“ patvirtinimo“ (Žin., 1997, Nr. [34-859](https://www.e-tar.lt/portal/lt/legalAct/TAR.3865D6988E38), Nr. [58-1352](https://www.e-tar.lt/portal/lt/legalAct/TAR.039ECF6F6D0D); 1998, Nr. [108-2979](https://www.e-tar.lt/portal/lt/legalAct/TAR.87D738FC49D6)), taip:

1. Papildau šias taisykles tokiu 5.5.7 punktu:

„5.5.7. vežėjui nepratęstas leidimo galiojimo terminas dėl šių Taisyklių reikalavimų ar maršruto aptarnavimo sutarties sąlygų pažeidimų“.

2. Papildau šių taisyklių 5.5 punktą tokia pastraipa:

„Leidimą anuliavus arba nepratęsus jo galiojimo termino dėl šių Taisyklių reikalavimų ar maršruto aptarnavimo sutarties sąlygų pažeidimų, kompetentinga įstaiga šiam vežėjui gali išduoti laikiną leidimą ir su juo sudaryti laikiną maršruto aptarnavimo sutartį (ne ilgiau kaip 3 mėnesiams, iki šį maršrutą pradės aptarnauti konkursą laimėjęs vežėjas ar vežėjai).“

SUSISIEKIMO MINISTRAS RIMANTAS DIDŽIOKAS